Előterjesztés Zalakaros Város Önkormányzat Képviselőtestülete 2023. március 9-i ülésére

[bookmark: _Hlk128167226][bookmark: _Hlk128122462]Tárgy: Az Önkormányzat tulajdonában lévő nem lakás céljára szolgáló helyiségek bérletéről szóló 15/2005. (VI.10.) önkormányzati rendelet módosítása
Előterjesztést készítette: Torma László aljegyző

Tisztelt Képviselőtestület!
[bookmark: _Hlk126064307]	
[bookmark: _Hlk127519713][bookmark: _Hlk113881682]Az Önkormányzat tulajdonában lévő nem lakás céljára szolgáló helyiségek bérletéről szóló 15/2005. (VI.10.) önkormányzati rendelet 1.§ (2) bekezdés a) pontja rögzíti, az Önkormányzat költségvetési szerve használatában lévő helyiségek bérbeadásának feltételeit a költségvetési szerv önállóan határozza meg. A Civil ház a Zalakarosi Közösségi Ház és Könyvtár intézmény székhelye, a Kertmozi az intézmény telephelye, így az intézmény igazgatójának hatásköre a bérbeadás. Eddig az intézmény nem alkalmazott differenciált bérleti díj megállapítást, nem volt különbség egy ruhaárusítás és egy szélesebb közönséget megmozgató pl: dumaszínházi előadás bérleti díja között. A Kertmozi óradíja 10 300 Ft+Áfa volt, ez a rendelkezés a képviselőtestület február 9-i döntése értelmében március 1-jétől már nem hatályos, a Civil Ház bérleti díjáról pedig a 366/2015. (XII.16.) számú képviselőtestületi határozat rendelkezett. Ezért az előterjesztés, egy kiegészítést javasol a rendeletbe építeni, ami felhatalmazást és iránymutatást ad az intézmény igazgatójának, hogy a megtartani kívánt rendezvény körülményeinek mérlegelése után differenciáltan döntsön a bérleti díjak megállapításáról, illetve a bérbeadásról és a bérleti díjakról az igazgató az intézmény munkájáról szóló beszámoló részeként adjon tájékoztatást a képviselőtestület részére. A hivatkozott 2015-ös határozat 2. pontját pedig visszavonásra javasolja az előterjesztés.

Határozati javaslat:

Zalakaros Város Önkormányzat Képviselőtestülete a 366/2015. (XII.16.) számú határozat 2./ pontját visszavonja.

Határidő: azonnal
Felelős: Novák Ferenc polgármester
Operatív felelős: Sinkovics Norbert Zalakarosi Közösségi Ház és Könyvtár igazgatója


Rendeleti javaslat:

[bookmark: _Hlk128167263]Zalakaros Város Önkormányzata Képviselő-testülete megalkotja a …../2023 (……) önkormányzati rendeletét az Önkormányzat tulajdonában lévő nem lakás céljára szolgáló helyiségek bérletéről szóló 15/2005. (VI.10.)  önkormányzati rendelet módosításáról.     


Zalakaros, 2023. február 24.		                    
                                                                                                      	Novák Ferenc
					        				polgármester


Zalakaros Város Önkormányzata Képviselőtestületének  …./2023 (….) önkormányzati rendelete
[bookmark: _Hlk128169780]az Önkormányzat tulajdonában lévő nem lakás céljára szolgáló helyiségek bérletéről szóló 15/2005. (VI.10.) önkormányzati rendelet módosításáról

Zalakaros Város Önkormányzata Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 36. § (2) bekezdésében, 42. § (2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában és az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:
1. §

Az Önkormányzat tulajdonában lévő nem lakás céljára szolgáló helyiségek bérletéről szóló 15/2005. (VI.10.) önkormányzati rendelet 1. §-a a következő (3) bekezdéssel egészül ki: 
[bookmark: _Hlk128170872]„(3) Az 1. § (2) bekezdés a) pontja alapján a Civil ház és a Kertmozi bérbeadása és a bérleti díj megállapítása a megtartani kívánt rendezvény körülményeinek mérlegelése után a Zalakarosi Közösségi Ház és Könyvtár igazgatójának hatásköre. A bérbeadásról és a bérleti díjakról az igazgató az intézmény munkájáról szóló beszámoló részeként ad tájékoztatást a képviselőtestület részére.”
[bookmark: _Hlk128156274]2. §
Ez a rendelet a kihirdetését követő napon lép hatályba.

	Novák Ferenc	Torma László
	polgármester	aljegyző


Záradék: 

Kihirdetve: 
	Torma László		                                                                                                              
                                                            aljegyző





Előzetes hatásvizsgálat

[bookmark: _Hlk128170815]az Önkormányzat tulajdonában lévő nem lakás céljára szolgáló helyiségek bérletéről szóló 15/2005. (VI.10.) önkormányzati rendelet módosításához

A jogalkotásról szóló 2010. évi CXXX. törvény 17.§ (1) bekezdése alapján az előzetes hatásvizsgálattal a jogszabály előkészítője felméri a jogszabály változás előzetes következményeit.

A Tv. 17. § /2/ bekezdése alapján az előzetes hatásvizsgálat keretében az alábbi tényezők vizsgálata szükséges: 

Társadalmi-gazdasági hatása: 
Többféle céllal vehetik és veszik igénybe a Kertmozit és a Civil Házat magán vagy közösségi rendezvényt, árusítást végző bérlők. Eddig nem volt gyakorlat a differenciált díjmegállapítás, a rendelettervezet erre tesz javaslatot, az intézmény igazgatója a megtartandó rendezvény körülményeit mérlegelve dönthet a bérleti díjról, és növelheti az intézmény bérleti díj bevételét.

Környezeti, egészségi körülmények: 
Nincs.

Adminisztratív terheket befolyásoló hatása: 
Nincs.

Egyéb hatása: Nincs.

A rendelet megalkotásának szükségessége: 
Differenciált legyen a bérleti díj megállapítás, és lehetőleg növekedjen az intézmény bérleti díj bevétele.

A rendelet megalkotása elmaradása esetén várható következmények: 
Marad a jelenlegi szabályozás.

A rendelet alkalmazásához szükséges feltételek:
A rendelet a meglévő szervezeti, személyi, tárgyi és pénzügyi feltételekkel alkalmazható, további feltételek biztosítását nem igényli, a szükséges feltételek rendelkezésre állnak.
  
Zalakaros, 2023. február 24.

							              Torma László
								       aljegyző 





Indokolás az Önkormányzat tulajdonában lévő nem lakás céljára szolgáló helyiségek bérletéről szóló 15/2005. (VI.10.) önkormányzati rendelet módosításához

Általános indokolás

	
Az Önkormányzat tulajdonában lévő nem lakás céljára szolgáló helyiségek bérletéről szóló 15/2005. (VI.10.) önkormányzati rendelet 1.§ (2) bekezdés a) pontja rögzíti, az Önkormányzat költségvetési szerve használatában lévő helyiségek bérbeadásának feltételeit a költségvetési szerv önállóan határozza meg. A Civil ház a Zalakarosi Közösségi Ház és Könyvtár intézmény székhelye, a Kertmozi az intézmény telephelye, így az intézmény igazgatójának hatásköre a bérbeadás. Eddig az intézmény nem alkalmazott differenciált bérleti díj megállapítást, nem volt különbség egy ruhaárusítás és egy szélesebb közönséget megmozgató pl: dumaszínházi előadás bérleti díja között. Ezért az előterjesztés, egy kiegészítést javasol a rendeletbe építeni, ami felhatalmazást és iránymutatást ad az intézmény igazgatójának, hogy a megtartani kívánt rendezvény körülményeinek mérlegelése után differenciáltan döntsön a bérleti díjak megállapításáról, illetve a bérbeadásról és a bérleti díjakról az igazgató az intézmény munkájáról szóló beszámoló részeként adjon tájékoztatást a képviselőtestület részére.

Részletes indokolás

[bookmark: _Hlk126066260]1. §-hoz

A Civil ház és a Kertmozi bérbeadásának és a bérleti díj megállapításának szabályait pontosítja.

2. §-hoz

Hatályba léptető rendelkezést tartalmaz.



Zalakaros, 2023. február 24.


							               Torma László
								        aljegyző 
